بیرلشمیش میللت‌لر تشکیلاتی‌نین، کولومبیا حکومتی و کولومبیا اینقیلابچی سیلاح‌لی گوجلری (فارک) آراسیندا ایمضا‌لانان باریش موقاویله‌سینده، تشکیلاتین الین‌دکی قالان سیلاح‌لاری تسلیم ائدجگی سون اعتابی باشلادیغینی آچیقلادی.
بمت کولومبیا میسیونون‌دان ائدیلن یازیلی آچیقلامادا، 27 ژوئن‌ده تاماملانماسی نظرده توتولان، فارک‌ین سیلاح بوراخما پروسه‌سی‌نین سون مرحله‌سینه، بیرلشمیش میللت‌لر تشکیلاتی باش کاتیبی‌نین سیاسی ایشلر معاوینی جفری فلتمن‌ین دا قاتیلیمی ایله لا گواژیرا رهبرلیک بؤلگه‌سین‌دکی پوندورس سیلاح بوراخما ساحه‌سینده ائدیلن توپلانتی ایله  کئچیلدیگی ایفاده ائدیلدی.
آچیقلامادا، کولومبیا‌داکی باریش راضیلاشماسی‌نین تطبیق اورقانلاریندان‌ یوکسک باریش کومیسیونو عضوو سرجیو جارامیلو و تشکیلات لیدرلرین‌دن پاستور آلاپ کیمی آدلاریندا قاتیلدیغی توپلانتیدا آیریجا، فارک‌ین او بؤلگه‌دکی رهبرلری‌نین تکرار سیلاح قوللانمایاجاغینا دایر راضیلاشما ایمضالادیق‌لاری قید ائدیلدی.
باریش موقاویله‌سی‌نین تقویمینه گؤره می سونوندا بیتمیش اولماسی لازیم اولان سیلاح بوراخما مدتی، توپلانما ساحه‌لرین‌دکی لوجیستیک مانعلر باشدا اولماقلا  مختلیف سبب‌لردن اؤتورو 20 ژوئنه تاخیره سالینمیش، طرف‌لرین ائتدیگی گؤروشمه‌لرین آردین‌دان بو تاریخ تکرار ارته‌لنه‌رک 27 ژئنه بوراخیلمیشدی.
